Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei ja tervetuloa maailmaani, joka on luonnollisesti yliluonnollinen.
Hengitän taivaan yliluonnollista ilmaa.
Minun ja monien muiden mielestä -
vieraani on nykypäivän Hengellä täytetty Äiti Teresa.
Hän on nähnyt ihmeitä, joista luemme Raamatusta.
Hän on nähnyt kuolleiden heräävän.
Ihmisille, joilla ei ollut lainkaan pupilleja, -
kasvoi silmät hänen katsellessaan, ja he näkivät normaalisti.
Kuurot ovat alkaneet kuulla, ja ruoka on moninkertaistunut.
Hän kertoi minulle salaisuutensa, ja tekin saatte kuulla sen.
Se on ylenpalttinen rakkaus.
Heidin lapsuuden perhe kävi kirkossa, muttei ollut uudestisyntynyt.
16-vuotiaana hän kohtasi Herran dramaattisesti. Mitä tapahtui?
Olin intiaanireservaatissa. Kohtasin Herran Jeesuksen Pelastajanani.
Seuraavana iltana menin pieneen helluntaiseurakuntaan.
Se oli minulle aivan uusi kokemus.
Täytyin Pyhällä Hengellä ja sain opetusta rukouksesta ja paastosta.
Toukokuussa olin viiden päivän paastolla. Oli paaston viides päivä, -
ja pienessä seurakunnassa soitettiin pianoa todella kovaa.
Kohotin käteni ylistykseen, ja yhtäkkiä en enää kuullut saarnaa tai musiikkia.
Kirkkauden valo peitti minut, ja kuulin Jumalan äänen ulkopuoleltani.
En ole sen jälkeen kuullut Jumalan ääntä korvillani. Hän sanoi: -
"Sinut on kutsuttu lähetystyöhön Afrikkaan, Aasiaan ja Englantiin."
Hetkinen. Vanhempasi eivät olleet uskovia.
Pitivätkö he sinua hulluna? ―Täysin.
He yrittivät hankkia minulle psykiatrista apua -
ja saada minut johonkin ohjelmaan... ―Tiedättekö, mitä Heidi teki?
Naisena hän ei voinut saarnata kirkossa. Hänellä oli kutsu saarnata, -
joten hän saarnasi Alzheimer- potilaille ja huumenarkomaaneille, -
kaikille, joissa vain henki pihisi. Sitten tapahtui jotain tärkeää.
18-vuotiaana menit Vanguardin yliopistoon. Siellä näit näyn.
Eräs mies sanoi saarnassaan, että Jumala oli antanut hänelle kaupungin.
En uskonut sellaiseen, ja siksi pidin häntä ylimielisenä.
Olin vastuussa palvelutyöstä, joten vein hänet lounaalle.
Arvostelin häntä mielessäni, mutta ulkoisesti hymyilin hänelle.
Yhtäkkiä näin enkelin hänen vasemmalla ja oikealla puolellaan.
Jeesus oli hänen takanaan ja sanoi: "Hän puhuu totta. Kuuntele häntä."
Kaaduin maahan ja aloin itkeä. En selvinnyt luennoille tuona päivänä.
Kompuroin kappelin takana olevaan rukoushuoneeseen.
Ylistin Jumalaa kaikella, mitä minussa on ja sanoin: -
"Jumala, jos olet antanut jollekulle kaupungin, minä haluan kansan."
Et tainnut tietää, mitä oikein pyysit. ―En.
Muutamaa kuukautta myöhemmin Heidi oli naimisissa -
ja nousi lentokoneeseen mukanaan 30 dollaria.
Hän yritti seurata Jumalan kutsua ja päätyi Mosambikiin.
Hän on palvellut Jumalaa parhaan kykynsä mukaan.
Kuinka kauan? 30 vuotta? ―Lähes 20. Aloitimme Aasiassa.
Melkein 20 vuotta. Hän oli loppuun palanut ja sairas.
Hän ja hänen miehensä palasivat kotiin ja kuulivat kokouksesta, -
joka pidettiin Kanadan Torontossa. He menivät tuohon seurakuntaan.
Se maksoi heille paljon. He kutsuvat sitä miljoonan dollarin kokoukseksi.
Eräs mies, joka tuki heitä miljoonalla vuodessa, sanoi lopettavansa -
heidän orpojensa tukemisen, jos he menisivät sinne. He menivät silti, -
sillä kaipasivat Jumalaa kovasti. Randy Clark puhui. Mitä tapahtui?
Hän puhui siitä, millaista on antaa itsensä -
ja kaikkensa Jumalalle ja käyttää elämänsä Hänen hyväkseen.
Hän oli päättänyt antaa Jeesukselle koko elämänsä.
Istuin aivan kirkkosalin takaosassa.
En kestänyt sitä. En malttanut odottaa alttarikutsua.
Tekoni hävetti minua, mutta raivasin tieni väkijoukon läpi ja juoksin eteen.
Olen kuullut verenvuototautisesta naisesta, joka teki samoin.
Se oli vähän samanlaista. Halusin epätoivoisesti enemmän Jumalaa.
Halusin olla Hänen käytössään. Halusin nähdä sen, mistä hän puhui, -
toteutuvan elämässäni. Niinpä juoksin eteen alttarille -
ja kohotin käteni. Luultavasti häiritsin muita, ja se nolotti minua, -
mutta hän vain laski kätensä ylleni ja sanoi: "Jumala haluaa tietää, -
haluatko Mosambikin kansan." Hän sanoi myös: "Sokeat, kuurot -
ja rammat tulevat paranemaan ja köyhät kuulemaan ilosanoman.
Jumala haluaa tietää: haluatko Mosambikin?" Muistan sen yhä.
En ajatellut mitään. Jos olisin ajatellut, olisin huutanut: "Ei!"
Heidi ja hänen miehensä olivat filosofian tohtoreita.
Heidi tulee erittäin vauraasta kalifornialaisperheestä.
Mosambikissa elämä on erilaista.
Niin. Olimme jo olleet siellä vuoden. Meillä oli 320 lasta.
Meillä oli suurimman osan ajasta nälkä, ja kerran meitä ammuttiin.
Olimme 12 vuotta Aasiassa, 3 vuotta Englannissa ja vuoden Afrikassa.
Eikö se jo riittänyt? Ehkä näkyni oli jo toteutunut. Halusin kaupan kassalle.
Kukaan ei saisi enää ampua minua.
Jumalan kirkkaus oli hänen yllään seitsemän päivää ja seitsemän yötä.
Mikäli ymmärsin oikein, et voinut kävellä -
etkä edes käydä WC:ssä itse. Jumalan tuli oli ylläsi. Kerro siitä.
En pystynyt tekemään mitään. Haluan aina liikkua nopeasti.
Pidän nopeudesta ja juoksemisesta. Kaiken pitää tapahtua nopeasti.
Jumala sitoi minut maahan. En voinut edes liikuttaa päätäni.
Jotkut nauroivat. Heistä se oli vähän hassua, mutta minusta ei.
En tiennyt, pystyisinkö enää koskaan kävelemään, -
mutta Jeesuksen palava rakkaus valtasi minut aivan täysin.
Sinua itkettää. Miksi? ―Kun puhun siitä ajasta, -
palaan siihen paikkaan ja hetkeen -
ja muistan jälleen tuon Jumalan kirkkauden, joka tuntui raskaalta.
Se muutti elämäni. Aluksi se poltti niin, että luulin kuolevani.
Minua poltti, ja huusin.
Luultavasti vapauduin asioista, joita en edes tiennyt minussa olevan.
Aluksi paloin kuin tulessa. Huusin Jumalalle: "Minä kuolen!"
Hän sanoi: "Hyvä. Haluan, että kuolet."
Heidi sai profeetallisen kutsun. Sairaat tulisivat paranemaan -
ja kuolleet heräämään kuolleista. Hän palasi Mosambikiin -
ja rukoili jokaisen kohtaamansa ihmisen puolesta.
Arvatkaa, montako sokeaa parani ensimmäisenä vuonna? Ei yhtään.
Kohta kuulette, mitä tapahtui.
Yliluonnollista! jatkuu pian.
Jos pidät ohjelmistamme, voit katsoa niitä arkistostamme -
kellon ympäri, joka päivä, -
tietokoneellasi, älypuhelimellasi, iPadin tai tabletin kautta.
ISN varustaa sinut olemaan normaali -
Raamatun tarkoittamalla tavalla.
Kaikki tämä osoitteessa www.SIDROTH.org/ISN
Yliluonnollista! jatkuu.
Moni olisi jo luovuttanut, jos olisi saanut tuollaisen sanan, -
eikä vuoteen tapahtuisi mitään, mutta ei Heidi.
Vuoden kuluttua hän kohtasi naisen, jonka nimi sattui olemaan Heidi.
Hän rukoili tämän puolesta, ja nainen sai näkönsä takaisin.
Seuraavana päivänä hän kohtasi toisen sokean, Heidi-nimisen naisen.
Hän rukoili tämänkin puolesta, ja tämäkin nainen parani.
Kolmantena päivänä hän rukoili taas sokean puolesta, jonka nimi oli: -
Heidi! ―Alatte päästä jyvälle.
Tämäkin nainen parani. Mutta kerro minulle Nimettömästä.
Se onkin kaunis tarina. Käyn aina maanantaisin "omassa kylässäni" -
Mosambikissa. Haluan säilyttää kosketuksen todellisuuteen.
Koulussamme on 3 500 lasta tuosta kylästä, ja tapaan heidän perheitään.
He elävät todellisessa kurjuudessa. Istun ja pidän köyhiä sylissäni -
ja osoitan ihmisille rakkautta. Vietän rauhassa aikaa ihmisten kanssa.
Olin käynyt kylässä Tina-nimisen äidin luona.
Paluumatkalla näin tuon pienen, vanhan naisen. Hän oli todella köyhä.
Hänen vaatteensa olivat repaleiset, ja hän istui auringossa. Se oli outoa.
Ihmettelin sitä. Mosambikissa on kuuma. Hänen pitäisi olla varjossa.
Kysyin paikallisella kielellä, mikä hänen nimensä oli.
Hän vastasi, ettei hänellä ollut nimeä. Se järkytti minua syvästi.
Miten on mahdollista, että maailmassa on joku, jolle ei ole annettu nimeä?
Kysyin parin metrin päässä istuvalta naiselta, mikä vanhuksen nimi oli.
Hän vastasi, että nainen oli sokea ja ettei hänellä ollut nimeä.
Olen usein ajatellut sitä, -
että uskovat sanovat ihmisten olevan nimettömiä ja kasvottomia.
Isä Jumala antaa jokaiselle nimen. Kukaan ei ole Hänelle kasvoton.
Hänelle kaikki ovat tärkeitä, myös sokeat ja köyhät.
Jumala näkee meistä jokaisen ja jopa kaikki hiukset päässämme.
Halusin kertoa naiselle Jeshuan ihmeellisestä rakkaudesta, -
mutta sanoin ensin: "Rakas ystävä, haluaisin antaa sinulle nimen."
Annoin hänelle nimen Uteliah, joka tarkoittaa: "Iloitse, ja olet olemassa".
Pidän siitä. ―Se oli kaunista.
Hän avasi suunsa. Hänellä oli ehkä neljä hammasta, ja nekin heiluivat.
Hän oli todella vanha, mutta hän nauroi ilosta hampaat heiluen.
Pyysin tuota toista naista kutsumaan vanhusta hänen uudella nimellään, -
ja hän oli todella iloinen. Sanoin: "Uskon, että Jeesus haluaa -
parantaa silmäsi." Ei ollut kameroita, valoja, suurta hälyä tai traktaatteja.
Vain köyhät ja Jumalan rakkaus. Istuin siellä ja halasin tuota naista.
Jumalan armo kosketti häntä, ja hänen silmänsä muuttuivat ruskeiksi.
Se oli niin kaunista ja rauhallista. Jeesus on niin ihmeellinen.
Näitkö hänen silmiensä muuttuvan ruskeiksi?
Ne muuttuivat valkoisista harmaiksi ja sitten ruskeiksi. Hän avasi silmät -
ja katseli ympärilleen. Tuo toinenkin nainen huomasi hänen näkevän.
Istuimme siellä kuumuudessa rutiköyhän alueen keskellä.
Herran ilo valtasi naisen. Kerroin, mitä Jeesus teki hänen hyväkseen -
ja että Isä Jumala rakasti häntä ja halusi antaa hänelle nimen.
Tietysti hän kohtasi Jeesuksen, kuinkas muutenkaan?
Ylenpalttinen rakkaus on upeaa. Sitä ei voi vastustaa. ―Ei niin.
Heidi haluaa olla lapsen kaltainen uskossaan. Kerran kokouksessa -
Jumala käski hänen seistä päällään. Eräs mies sanoi Jumalan sanoneen, -
että hänen piti kaataa vettä Heidin pään päälle, kun tämä seisoi päällään.
Hän palasi Mosambikiin ja huomasi sen olleen profeetallinen merkki.
Tulvat tulivat, mutta ne eivät koostuneet pelkästään vedestä.
En ensinnäkään osaa seistä päälläni.
Pyhän Hengen voima tempaisi minut päälläseisontaan.
Ensimmäinen ajatukseni oli: "Onneksi minulla on housut jalassa."
Voitteko kuvitella minua seisomassa päälläni? En tekisi niin missään.
Kuten sanoin, hänellä on tohtorin tutkinto. ―En osaa seistä päälläni, -
mutta minut tempaistiin siihen asentoon. Herra näytti kaksi asiaa.
Saarnamies puhui apostolisesta voitelusta. Olin kiihtynyt, -
koska moni on ylpeillyt sillä. Mietin aina, pitäisikö minun niiata, -
kun joku ojentaa korttinsa ja sanoo olevansa apostoli se ja se.
Näin minä tosiaan ajattelin. Kun tuo mies puhui apostolisesta voitelusta, -
Herra nosti minut päälleni. Hän jatkoi: "Apostolin osa on alhaisin osa.
Apostoli on kaikkein hitain ja kaikkein alhaisin."
Sitten tuo mies tuli luokseni ja kysyi, saisiko kaataa vettä päälleni.
Mietin: "Pitääkö sinun olla kohtelias nyt? Näethän, että seison päälläni."
Taisin vastata: "Miten haluat." ―Hän ei voi keksiä tätä, vai mitä?
En niin. Se oli noloa. Luulen, että siellä oli kameroita.
Ajattelin: "Seison päälläni, ja kohta olen vielä likomärkä."
Pelkäsin, että jos joku näkisi minut, hän ottaisi minulta tohtorinarvoni.
Ihan totta. Eikä miehellä ollut mitään kaunista, pientä vesipulloa.
Hänellä oli valtava pullo, ja hän kaatoi kaiken veden päälleni.
Olin läpimärkä. Herra iski minua jalkoihin, ja kaaduin lattialle.
Kirjoitin kerran laulun: "Käytä minua, Herra. Ruhjo minut, jos Sinun täytyy.
Vilja on kypsää, lapset itkevät, ihmiset kuolevat."
Minut ruhjottiin päästä varpaisiin tämän voimallisen tilanteen jälkeen, -
kun seisoin päälläni jalat kohti taivasta. Päästä varpaisiin.
Sitä kesti yli 20 minuuttia. Herra näytti minulle, että apostolin voitelu -
on ilon ja kärsimyksen malja ja kaikista alkaisin asema.
Valtavat tulvat tulivat. ―Odota hetki.
Kokonaiset kaupungit pelastuivat. Jatkamme aivan pian.
Yliluonnollista! jatkuu pian.
Monet ohjelman katsojat ovat kokeneet ihmeitä ja paranemisia.
Katsoin keskusteluasi unista.
Sanoit: "Jonkun niskakipu paranee nyt." Puhuit minulle.
Käänsin päätäni kuten käskit, ja minua lokakuusta 2012 asti -
vaivannut niskakipu oli poissa. Kiitos Sid ja kiitos Jeesus!
Katsoin mieheni kanssa Rich Veran haastattelua. Kun hän puhui, -
oikea korvani avautui. Sieltä lähti painetta, ja kuulin paljon paremmin.
Sanoin miehelleni, että korva parani. Lopuksi Sid ja Rich rukoilivat -
katsojien puolesta, ja mieheni etusormen niveltulehdus parani!
Kiitos, Jeesus!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Monet ohjelman katsojat ovat kokeneet ihmeitä ja paranemisia.
Sydämeni oli murtunut, olin työtön ja elin päivärahalla, -
mutta katsottuani ohjelmaasi en voi kuin iloita.
Jumala poistaa talouteni kirouksen.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Heidi palasi Mosambikiin profee- tallisen kokemuksensa jälkeen, -
jossa hänen päälleen kaadettiin vettä.
Maan pohjoisosassa ei ollut koskaan koettu tulvia.
Nyt siellä oli tuhoisa tulva, mutta myös hengellinen tulva.
Ensimmäinen tulva koettiin etelässä Maputon alueella.
Se laajeni Gazan maakuntaan. Siellä satoi 40 päivää ja 40 yötä.
Siitä oli lehdissä. Se oli aivan älytöntä. Lapsia synnytettiin puissa.
Tiet huuhtoutuivat pois, ja kokonaiset kylät ja kaupungit olivat veden alla.
Meiltä kesti viikkoja ja kuukausia päästä monien ihmisten luokse, -
mutta YK tuli apuun. He kutsuivat minua Mamaksi ja kysyivät, -
montako helikopteria tarvitsimme. Jonain päivänä sanoin kolme, -
joskus jopa seitsemän. Täytimme helikopterit lääkintähenkilöstöllä -
ja evankeliumin julistajilla. Saimme viedä kyliin Raamattuja, -
ruokaa ja muita tarvikkeita. Meidät pudotettiin keskelle -
valtavia pakolaisleirejä, ja ihmisillä oli valtava nälkä Jumalan puoleen.
He halusivat Raamattuja ja rukous- palvelua mieluummin kuin ruokaa.
Ennen olimme istuttaneet 3―4 seurakuntaa vuodessa, -
mutta nyt istutimme pari sataa seurakuntaa vuodessa.
Se oli valtava Hengen aalto. Se oli todella voimallista.
Oli sen arvoista seistä päällään seurakunnassa läpimärkänä.
Kymmenet tuhannet ottivat Jeesuksen vastaan. ―Epäilemättä.
"Salaisuutesi" siitä, miten Jumala käyttää sinua, -
perustuu käsitteeseen "lavish love". Mitä lavish tarkoittaa?
Poikkeuksellista ja ylenpalttista.
Kantonin kiinaksi se tarkoittaa tätä. ―No nyt ymmärrän.
Ylenpalttinen rakkaus tulee Isältä.
Kerro katsojille, mitä ylenpalttinen rakkaus on ja miten sen voi saada.
Minäkin haluan sitä.
Jumalan ylenpalttinen rakkaus. Vietä aikaa Jumalan kanssa -
salaisessa paikassa. Kuuntele Isää, kuuntele Isi Jumalaa.
Hän haluaa kutsua sinua nimeltä. Kukaan ei ole nimetön tai kasvoton.
Meidät on kaikki kutsuttu asumaan Isän taloon.
Rukoilen, että saisit kokea Isäsi pyhän läsnäolon.
Hän kutsuu sinua nimeltä ja täyttää sinut radikaalilla rakkaudella.
Hän kertoo sinulle, että rakastaa sinua eikä koskaan päästä sinusta irti.
Kiitos, Isi. Kiitos, Jeesus. Kiitos, Pyhä Henki.
Täällä on niin upea Jumalan läsnäolo, että uskon kaiken olevan mahdollista.
Ihmiset, jotka kärsivät kivuista ja niveltulehduksesta käsissä, -
ranteissa ja selässä, paranevat nyt.
Kiitos, Jumala, kiitos Jeesus.
Jeesus sanoi iankaikkisen elämän olevan sitä, -
että koemme Hänen läsnäolonsa. Mikään sitä vähäisempi asia -
ei ole perintöosasi, sillä Hän rakastaa sinua ylenpalttisesti.
Ota Jeesus Herraksesi. Usko, että Hän kuoli syntiesi tähden.
Usko, että kun teet parannuksen, Hän pyyhkii syntisi pois ikään kuin -
niitä ei olisi koskaan ollutkaan. Usko, että Hän on Herrasi -
ja elää sisälläsi. Sano se ääneen. Nyt. ―Kiitos, Jeesus.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Jos menette seurakuntaan, joka uskoo ihmeisiin ja kysytte, -
kuinka moni haluaisi parantua, 98 % ihmisistä nostaa kätensä.
Jumala kertoi vieraalleni Benille, mikä tähän tilanteeseen auttaa.
Oletteko kiinnostuneita? Minä myös.
Suomennos: Anni Lähteenmäki